Miren Meabe Carro

Miren Meabe Carro (Gurutzeta, Barakaldo, Bizkaia, 1986ko uztailaren 5a) abeltzaina, fisioterapeuta eta politikaria da. Bizkaian jaioa, Arabako Kuartango udalerrian bizi da aspaldian. Enkarterriko astoak ditu, galzorian den arraza bat. Jelkidea da, eta 2023ko ekainaren 17an Kuartangoko alkate bilakatu zen.

 Bizitza 
Gurutzetan, Barakaldon, jaio zen. Fisioterapia ikasi zuen eta fisioterapeuta gisa lan egin zuen. 

 Lan ibilbidea 

 Abeltzain 

2008an, astoen abeltzaintzan hasi zen. 2023an, 24 asto zituen, galtzeko arriskuan den Enkarterriko arrazakoak. Arasel Arabako asto-azienda hazten dutenen elkarteko lehendakaria da, eta ENAFE Euskal Herriko Hazle Federazioko idazkaria.

 Aktibista 
GAITTUN elkarteko kidea da. Elkarte hori emakumeek eta emakumeentzat sortu zuten, eta landako eta itsasoko emakume langileak ahalduntzeko eta emakumeek euskal lehen sektorearen historian egindako lana ikusarazteko eta balioesteko ldihardu lanean. 2020an, Iratxe Martinez Mazaga eta Gema Arrugaetarekin batera, Bizkaian baditun! Itsas Landa Inguruneko Emakumeak argitaratu zuen. Bizkaiko kostaldean emakumeek egindako lanari buruzko "Itsasoan gaittun | Bizkaia, la mar en femenino" dokumentala koordinatu zuen, baita argazki-erakusketa bat ere Bilboko Metroan eta Euskadiko beste leku batzuetan, lehen sektoreko emakumeak ikustarazteko.

 Politikari 
Eusko Alderdi Jeltzalearen zinegotzia izan zen Kuartangoko Udalean 2015 eta 2019ko udal hauteskundeetan. 2023ko udal hauteskundeetako zerrendaburua izan zen eta Kuartangoko alkatetza lortu zuen Alderdi Popularraren laguntzarekin.

 Bizitza pertsonala 
Ezkonduta dago eta bi ume ditu.

 Sariak eta aintzatespenak 

 2022an Gordexolako nekazaritza, abeltzaintza eta artisautza azokanlehen saria jaso zuen, 12 eta 36 hilabete bitarteko kategorian.

 Erreferentziak 

 Kanpo estekak 
  «Historias a bocados: Jokano», EITB, 2022ko azaroaren 15a.
  «Miren Meabe», Sustraia, EITB, 2019.

Kategoria:Barakaldarrak
Kategoria:Emakume abeltzainak
Kategoria:Fisioterapeutak
Kategoria:Emakume fisioterapeutak
Kategoria:Kuartangoko alkateak
Kategoria:Arabako alkateak
Kategoria:Euskal Herriko alkateak
Kategoria:Emakume politikariak
Kategoria:Arabako politikariak
Kategoria:Emakume aktibistak
Kategoria:Euskal Herriko aktibistak
Kategoria:Euskal Herriko emakume alkateak
Kategoria:Euskal Herriko nekazari eta abeltzainak
Kategoria:Kuartangarrak